అమృతలూరు(వేమూరు): రోడ్డుపై ఆడుకుం టున్న ఆరేళ్ల బాలుడిని ద్విచక్ర వాహనంపై వెళ్తున్న వ్యక్తులు కిడ్నాప్‌ చేసిన ఘటన అమృతలూరు మండలం ఇంటూరు గ్రామంలో చోటుచేసుకుంది. గ్రామంలోని లాకుల వద్ద తెనాలి – చందోలు ఆర్‌అండ్‌బీ ప్రధాన రహదారి పక్కనే తాత్కాలిక పాకలు ఏర్పాటుచేసుకుని కొందరు యానాదులు జీవనం సాగిస్తున్నారు. వారు పదేళ్ల క్రితం చెరుకుపల్లి నుంచి వచ్చి ఉంటున్నారు. వారిలో నక్కా సుబ్బారావు, నాంచారమ్మ దంపతులకు ఆరేళ్ల కుమారుడు స్వామియేలు, రెండేళ్ల కుమార్తె దీవెన ఉన్నారు. కుటుంబ సభ్యులు ఇంట్లో ఉండగా స్వామియేలు లాకుల సమీపంలోని దళితవాడ వద్ద చెరుకుపల్లి – పొన్నూరు రోడ్డుపై ఆడుకుంటుండగా శనివారం మధ్యాహ్న సమయంలో పొన్నూరు నుంచి ద్విచక్ర వాహనంపై వస్తున్న గుర్తుతెలియని మహిళ, పురుషుడు పిల్లాడిని బైక్‌పై ఎక్కించుకుని చందోలు వైపు వెళ్లిపోయారు.
amrutaluru(vemuru): roddupai aadukum tunna aarella baaludini dwichakra vaahanampai veltunna vyaktulu kidnop chesina ghatana amrutaluru mandalam inturu graamamlo chotuchesukundi. graamamlooni laakula vadda tenaali – chandolu areandeby pradhaana rahadari pakkane taatkaalika paakalu erpaatuchesukuni kondaru yaanaadulu jeevanam saagistunnaaru. vaaru padella kritam cherukupalli nunchi vachi untunnaru. vaarilo nakka subbarao, nancharamma dampatulaku aarella kumarudu swaamiyelu, rendella kumarte deevena unnaaru. kutumba sabhyulu intlo undagaa swaamiyelu laakula sameepamloni dalitavada vadda cherukupalli – ponnuru roddupai aadukuntundagaa sanivaaram madhyahna samayamlo ponnuru nunchi dwichakra vaahanampai vastunna gurtuteliyani mahila, purushudu pillaadini baikepai ekkinchukuni chandolu vaipu vellipoyaaru.